Η επίδραση του θερινού κλαδέματος στα ποιοτικά χαρακτηριστικά των καρπών ακτινιδιάς (Actinidia deliciosa ποικιλίας ‘Hayward’)
Creators: name: Ζάχαρης, Ιάσονας Φαίδωνα
Publisher: name: Aristotle University of Thessaloniki
Year: 2021
Subjects: ακτινίδιο
θερινό κλάδεμα
ξηρά ουσία
kiwifruit
summer pruning
dry matter

description: Η καλλιέργεια της ακτινιδιάς εξαπλώνεται ευρέως λόγω της παγκόσμιας εμπορικής αξίας των καρπών της. Η υψηλή θρεπτική αξία του καρπού σε συνδυασμό με τις λίγες θερμίδες τον καθιστά ιδιαίτερα ελκυστικό στους καταναλωτές. Τα ακτινίδια αποτελούν μια από τις σημαντικότερες καλλιέργειες οπωροφόρων δέντρων παγκοσμίως καθώς και στη χώρα μας. Το θερινό κλάδεμα αποτελεί μια σημαντική καλλιεργητική φροντίδα που επηρεάζει διάφορες πτυχές της φυσιολογίας των ακτινιδίων και κατ’ επέκταση τα ποιοτικά χαρακτηριστικά των καρπών τους. Στην παρούσα μεταπτυχιακή διατριβή μελετήθηκε η επίδραση 2 μεταχειρίσεων θερινού κλαδέματος σε καρπούς ακτινιδιάς ποικιλίας ‘Hayward’ σε φυσιολογικό και βιοχημικό επίπεδο κατά το στάδιο της συγκομιδής και έπειτα από την ψυχρή συντήρηση 3 μηνών και για χρονικό διάστημα 8 ημερών διατήρησής τους σε θερμοκρασία δωματίου (20ºC). Πιο συγκεκριμένα, η πρώτη μεταχείριση αφορούσε το θερινό κλάδευμα ετήσιων βλαστών ακτινιδιάς ποικιλίας ‘Hayward’ αφήνοντας 2 φύλλα μετά τον τελευταίο καρπό και η δεύτερη μεταχείριση θερινό κλάδεμα στα μηδέν φύλλα, δηλαδή αμέσως μετά τον τελευταίο καρπό του ετήσιου βλαστού. Με βάση τα αποτελέσματα των αναλύσεων στους καρπούς που πραγματοποιήθηκαν κατά το στάδιο της συγκομιδής, διαπιστώθηκαν σημαντικές διαφορές στις φυσιολογικές και βιοχημικές μεταβλητές που εξετάστηκαν. Μεταξύ άλλων παρατηρήθηκε αύξηση του νωπού βάρους και της ξηράς ουσίας, καθώς και αύξηση των αντιοξειδωτικών ουσιών και των ολικών φαινολών στους καρπούς ακτινιδιάς της μεταχείρισης 0 φύλλα. Επιπρόσθετα, έπειτα το πέρας 3 μηνών ψυχρής συντήρησης, παρατηρήθηκε αύξηση της συνεκτικότητας της σάρκας των καρπών ακτινιδιάς της μεταχείρισης 0 φύλλα κατά τη διατήρησή τους σε θερμοκρασία δωματίου τις ημέρες 1, 2, 3, 4 και 8 έναντι του μάρτυρα, καθώς και αύξηση των ολικών φαινολών στους καρπούς της ίδιας μεταχείρισης κατά τις ημέρες 0, 6 και 7
description: Kiwifruit cultivation is rapidly spread because of the worldwide marketing value of its fruit. Its high nutritional value in combination with its low calories, render kiwifruit attractive to consumers. Kiwifruit is one of the most important cultivation in fruit trees worldwide as well as in our country. The summer pruning is an important cultivation treatment which affects different aspects from the physiology of the kiwifruits and therefore the quality characteristics of the fruits. In the present dissertation, the effect of 2 summer pruning treatments on kiwifruits, cultivar ‘Hayward’, at physiological and biochemical level during the harvest and after cold storage (0 oC) for 3 months following a period of 8 days at room temperature (20 oC) was studied. More specifically, the first treatment of summer pruning of annual shoots was performed by leaving 2 leaves after the last fruit and while in the second treatment the summer pruning was conducted to ‘zero leaves’, namely immediately after the last fruit of the annual shoot. According to the results of the fruit analyzes carried out at the harvest, significant differences were found in the physiological and biochemical variables examined. It was evidenced that fruits of the treatment 0 leaves induced significant increases in both fresh weight and dry matter in comparison to control. In addition, an increase in antioxidants and total phenols was observed in the fruits of the ‘0 leaves’ treatment. Furthermore, after 3 months